burgasdotpro/wikipedia huggingface dataset:
BBC News

BBC News je prevádzkové oddelenie BBC, ktoré je zodpovedné za získavanie a vysielanie správ a aktuálnych udalostí. Ide o najväčšiu organizáciu zaoberajúcu sa vysielaním správ vo svete. Každý deň produkuje približne 120 hodín rádiovej a televíznej tvorby a online spravodajstvo. Pod oddelenie spadá 50 zahraničných pobočiek s viac ako 250 spravodajcami po celom svete. Vedúcim oddelenia je od januára 2018 Fran Unsworthová. 
Hlavné sídlo BBC News sa nachádza v Broadcasting House v Londýne. Správy z parlamentu sú vysielané zo štúdií v londýnskej štvrti Millbank. BBC News má tiež svoje regionálne centrá po celom Anglicku a národné centrá v Severnom Írsku, Škótsku a Walese.
Vysielanie.
Televízia.
BBC News zodpovedá za spravodajské programy – a časť dokumentárneho obsahu – na hlavných televíznych kanáloch BBC, ako aj na britskom kanáli BBC News a za 22 hodín programov na medzinárodnom kanáli BBC World News. Pokrytie pre BBC Parliament je zabezpečované v štúdiách Millbank, aj keď BBC News zabezpečujú obsah. Obsah BBC News je tiež poskytovaný v digitálnych interaktívnych televíznych službách pod značkou BBC Red Button a do roku 2012 na teletextovom systéme Ceefax.
Charakteristická hudba vo všetkých spravodajských programoch BBC bola predstavená v roku 1999 a zložil ju David Lowe, čo bolo súčasťou rozsiahlej zmeny identity značky, ktorá začala v roku 1999. Hlavný motív nebol použitý len v správach na BBC One, ale aj na News 24, BBC World a v regionálnych spravodajských programoch. Lowe bol zodpovedný aj za hudbu v relácii "Newsbeat" rádia Radio One. Motív prešiel od roku 1999 viacerými zmenami, naposledy v marci 2013.
Rozhlas.
BBC Radio News pripravuje vydania pre národné rádiá BBC a zabezpečuje obsah pre miestne rádiá BBC cez General News Service (GNS), čo je interná služba BBC na distribúciu správ. BBC News neprodukuje miestne spravodajské relácie, tie sú vyrábané miestnymi pobočkami. BBC World Service vysiela pre približne 150 miliónov ľudí v angličtine a ďalších 40 jazykoch po celom svete.
Online.
BBC News Online sú spravodajskou webstránkou BBC, ktorá bola spustená v novembri 1997. Ide o jednu z najpopulárnejších spravodajských webstránok vo Veľkej Británii s dosahom na viac ako štvrtinu britských internetových používateľov. Celosvetovo má okolo 14 miliónov čitateľov mesačne. Nachádzajú sa na nej medzinárodné správy, ako aj zábava, šport, veda a politické správy.
Od roku 2010 existujú mobilné aplikácie pre Android, iOS a Windows Phone.
Veľa televíznych aj rozhlasových programov je dostupných v službe BBC iPlayer. Kanál BBC News je tiež dostupný 24 hodín denne, zatiaľ čo videá a nahrávky sú dostupné medzi online článkami.
Viña del Mar

Viña del Mar je mesto a obec v regióne Valparaíso v strednom Čile na pobreží Tichého oceánu. Jeho dlhé pláže bieleho piesku sú veľkou atrakciou pre miestnych i cudzích turistov. Je známe ako „Záhradné mesto“ a jeho meno v doslovnom preklade znamená „vinohrad mora“.
V roku 2012 v meste žilo 324 836 obyvateľov. Mesto je súčasťou aglomerácie "Veľké Valparaíso".
Halové majstrovstvá Európy v atletike

Halové majstrovstvá Európy v atletike je medzinárodný atletický šampionát, ktorý sa odohráva pod záštitou Európskej atletickej asociácie, s malou výnimkou, od roku 1990 každé dva roky. Predchodcom šampionátu boli "Európske halové hry v atletike", ktoré sa konali v rokoch 19661969. V roku 1970 bol šampionát premenovaný na halové majstrovstvá Európy, a až do roku 1990 sa konal každý rok. V súčasnosti sa koná v nepárnych rokoch. Najčastejšie, päťkrát, šampionát hostilo Španielsko a Francúzsko.
Oproti majstrovským súťažiam pod otvoreným nebom (na dráhe) sa halová sezóna líši najmä absenciou vrhačských disciplín, s výnimkou vrhu guľou, ktorá zostáva aj v hale. Ďalej je vynechaný beh na prekážok, pretože v halách nie sú vodné priekopy. Poslednou výraznou zmenou je bežecký ovál, ktorý v halách štandardne meria (oproti na štadiónoch).
Jaromír Demek

Prof. RNDr. Jaromír Demek DrSc. ( * 14. august 1930, Sokolnice† 5. február 2017, Brno) bol český geograf a geomorfológ. Vo svojich vedeckých prácach sa venoval najmä svahovým pohybom a vplyvu mrazu na geomorfologické pochody.
Pôsobil ako vedúci Geografického ústavu Československej akadémie vied (ČSAV) v Brne a ako vedúci katedry geografie na Univerzite J. E. Purkyně (dnes Masarykova univerzita), okrem toho prednášal geografiu napríklad na Katedre environmentálnych štúdií. V roku 1992 bol menovaný profesorom.
V rokoch 19761980 bol predsedom názvoslovnej komisie ČÚGK (NK) a venoval sa spolu s členmi NK tiež príprave "Medzinárodného slovníka geografických termínov", ale aj štandardizácii geografických mien geomorfologických jednotiek v ČSSR i vo svete. Zaoberal sa geografickými menami, najmä exonymami (nazývanými vtedy „vžité vlastné české mená geografické“) aj pri príprave učebníc (regionálna geografia sveta).
V roku 2000 mu bola udelená strieborná medaila Masarykovej univerzity.
Dielo.
Zoznam publikačnej činnosti Jaromíra Demka je obsiahly a číta cez 500 položiek patriacich najmä do oblasti geomorfológie a teoretickej geografie. Medzi jeho vybrané publikácie patria:
Füssen

Füssen je historické mesto v bavorských Alpách na rieke Lech na nemecko-rakúskych hraniciach.
Nad mestom stojí stredoveký hrad s galériou a v meste sú zvyšky bývalého kláštora St. Mang. V okolí mesta je viacero jazier a začína tu tunel smerom do Tirolska.
Dejiny.
Füssen leží pri starej rímskej ceste "Via Claudia Augusta" z Talianska do hlavného mesta Raetie ("Augusta Vindelicorum", dnešný Augsburg) a bol osídlený už v staroveku. Roku 748 tu založil mních a misionár sv. Magnus (St. Mang) pustovňu okolo ktorej potom vznikol benediktínsky kláštor. V 13. storočí bol už Füssen mestom, v roku 1295 sa spomínajú jeho mestské práva. Mesto potom pripadlo arcibiskupom augsburskými, ktorí tu v rokoch 14861505 dali vybudovať neskorogotický hrad. Už v 16. storočí tu kvitlo husliarstvo a 1562 vznikol vôbec prvý cech lutniarov. V rokoch 16961726 bol kláštor a kostol barokovo prestavaný a rozšírený.
V rámci sekularizácie v roku 1802 bol kláštor zrušený, 1805 pripadol Füssen Bavorsku a koncom 19. storočia dal v blízkosti mesta kráľ Ľudovít II. vystavať romantický zámok Neuschwanstein.
Füssen leží vysoko v podhorí Álp pri jazere "Forggensee", priamo nad mestom sú vysoké vrchy a miesto je obľúbeným cieľom turistov.
Ikra

Ikra je samičia pohlavná bunka, vajíčko rýb.
Väčšina morských rýb, bez ohľadu na systematickú príslušnosť alebo spôsob života, produkuje plávajúce (pelagické) ikry, ktoré sa po oplodnení voľne vznášajú na morskej hladine. U sladkovodných rýb sú naopak bežné neplavajúce ikry kladené na dno či iný substrát.
Samice niektorých druhov hadohlavcov kŕmia svoj poter za týmto účelom kladenými neoplodnenými ikrami.
Inšpektor Max

Inšpektor Max () je česko-slovenský kriminálny televízny seriál RTVS v spolupráci s Českou televíziou. Seriál sa vysielal od 28. januára do 8. apríla 2018 na Jednotke. ČT1 ho začala vysielať 21. februára 2018.
Produkcia.
Seriál sa začal vyvíjať v roku 2015, pričom nakrúcanie prvých častí začalo na jeseň 2016 a trvať malo do leta 2017. Seriál vznikol ako koprodukcia RTVS a Českej televízie v spolupráci s Trigon Production. Projekt podporil aj Audiovizuálny fond. Nakrúcalo sa v Česku a na Slovensku. Podľa pôvodných informácií malo byť nakrútených 13 častí, no konečný počet častí bol nižší; nakrútilo sa 11 epizód.
Arkalyk

Arkalyk () je mesto v centrálnom Kazachstane v Kostanajskej oblasti, predtým hlavné mesto Turgajskej oblasti. Založený bol roku 1956, štatút mesta získal roku 1965.
Pred rozpadom Sovietskeho zväzu žilo v meste 62 tisíc obyvateľov. Do roku 2006 poklesol počet obyvateľov na 42 tisíc, z toho 26-tisíc vo vlastnom meste, zvyšok v obciach patriacich pod mesto.
Arkalyk má železničné spojenie s oblastným centrom. Má aj letisko odkiaľ v sovietskych časoch viedli letecké linky do viacerých kazašských miest, teraz funguje len epizodicky počas podujatí zabezpečujúcich pristávania kozmických lodí Sojuz.
Ptolichos z Aiginy

Ptolichos () bol grécky sochár v 5. storočí pred Kr.
Aiginský sochár Ptolichos, syn a žiak Synnoóna, tvoril v 1. polovici 5. storočia pred Kr. Z antických autorov nám správu o jeho sochárskych dielach zanechal len grécky cestovateľ Pausanias, ktorý ich videl v Olympii. Boli to sochy juniorských olympijských víťazov, boxera Epikradia z Mantineie, korunovaného olivovým vencom v roku 484 pred Kr. a Theognéta z Aiginy, víťaza hier v zápasení v roku 476 pred Kr.
Pausanias o Theognétovej soche zaznamenal: „"Aiginskemu Theognétovi bol udelený veniec za zápasenie medzi chlapcami, sochu mu zhotovil Aiginčan Ptolichos. Učiteľom Ptolicha bol otec Synnoón, jeho zase vyučil sikyónsky Aristokles, nemenej slávny brat Kanacha. Prečo nesie Theognétos plod borovice píniovej (šišku s píniovými orieškami) a granátové jablko, nepodarilo sa mi dozvedieť, pravdepodobne sa k tomu viaže nejaká miestna povesť Aiginčanov"".
Majstrovstvá Európy v atletike

Majstrovstvá Európy v atletike sa prvýkrát uskutočnili v roku 1934 v Turíne. Od tej doby sa organizujú v štvorročných cykloch (s výnimkou obdobia druhej svetovej vojny a prelomu 60. a 70. rokov 20. storočia) podobne ako olympijské hry. V roku 1978 hostilo kontinentálny šampionát československé hlavné mesto Praha. Jubilejný dvadsiaty ročník sa konal v roku 2010 v španielskej Barcelone.
Od roku 2010 sa európsky šampionát koná v dvojročných cykloch. Usporiadateľom je Európska atletická asociácia.
Odkázanie

Odkázanie alebo odkazovanie môže byť:
Oxyrhynchos

Oxyrhynchos alebo Oxyrhynchus (dnes el-Bahnasa) je mesto v Hornom Egypte, asi 200 km na juhozápad od Káhiry. Leží na západnom brehu "Bahr Júsuf", umelo vytvoreného ramena Nílu. 
Oxyrhynchos bol kedysi metropolou 19. hornoegyptského kraja (nomu). Archeologické výskumy tu odhalili množstvo rukopisov z ptolemaiovského a rímskeho obdobia. Medzi tieto nájdené texty patria Menandrove hry či Tomášovo evanjelium.
Miestnym božstvom bola ryba Oxyrhynchos, ktorá podľa mýtu zožrala Usirov pohlavný úd po tom, čo ho zavraždil a rozsekal na kusy jeho brat Sutech.
Kvalifikácia na Majstrovstvá sveta vo florbale mužov 2018

Kvalifikácia na Majstrovstvá sveta vo florbale mužov 2018 bola kvalifikácia vo florbale mužov na Majstrovstvá sveta 2018, ktorú organizuje Medzinárodná florbalová federácia (IFF). Zúčastnilo sa jej rekordných 33 družstiev, ktoré súťažili o 15 postupových miest v 6 kvalifikačných skupinách. Nováčikom kvalifikácie bolo družstvo . Kvalifikácia prebiehala od 22. januára do 11. februára 2018.
Účastníci kvalifikácie.
Pozn.: Číslo v zátvorke udáva umiestnenie vo svetovom rebríčku IFF v roku 2017.
Alpské lyžovanie na Zimných olympijských hrách

Alpské lyžovanie sa prvýkrát predstavilo na zimných olympijských hrách v roku 1936 v nemeckom Garmisch-Partenkirchene. V rokoch 1948 – 1980 sa v rámci olympijských hier konali aj majstrovstvá sveta.
Disciplíny.
• – "oficiálny šport", u – "ukážkový šport"
Ptolichos z Korkyry

Ptolichos () bol grécky sochár v 5. storočí pred Kr.
Sochár Ptolichos, rodák z ostrova Korkyra, tvoril zrejme v 1. polovici 5. storočia pred Kr. Z antických autorov nám správu o ňom zanechal len grécky cestovateľ Pausanias, ktorý jeho meno uvádza medzi štyrmi učiteľmi (zoradenými v chronologickej postupnosti), predchodcami sochárskeho majstra Damokrita zo Sikyónu. 
Pausanias to zaznamenal takto: „"Hippa, víťaza medzi chlapcami v pästnom zápase, zhotovil sikyónsky Damokritos, ktorý bol piatym žiakom atického Kritia, u samotného Kritia sa vyučil Korkyrčan Ptolichos, Ptolichovým žiakom bol Amfión, Pisón z Kalaureie sa vyučil u Amfióna, a u Pisóna potom Damokritos."".
Kritias (rozlišovacia stránka)

Kritias alebo Kritiás () môže byť:
Timaios

Timaios alebo Tímaios () alebo po latinsky Timaeus môže byť:
Glaucus

Glaucus môže byť:
Majstrovstvá Európy v halovom pozemnom hokeji mužov 2018

Majstrovstvá Európy v halovom pozemnom hokeji mužov 2018 bol v poradí 18. turnaj majstrovstiev Európy v halovom pozemnom hokeji mužov, ktoré organizuje Európska federácia pozemného hokeja (EHF). Konal sa v dňoch od 12.14. januára 2018 v Antverpách, v Belgicku, za účasti 8 tímov. Belgicko bolo organizátorom európskeho šampionátu mužov prvýkrát, v roku 1977 však hostilo ženský turnaj, v Bruseli. Všetky zápasy sa odohrali v Lotto Arena s kapacitou 7 000 divákov. Svoj druhý titul získalo , ktoré vo finálovom stretnutí zvíťazilo nad domácim . 
Kvalifikované družstvá.
Pozn.: Číslo v zátvorke udáva umiestnenie vo svetovom rebríčku FIH k októbru 2017.
Moravská zemská knihovna

Moravská zemská knihovna je knižnica sídliaca v Brne. Knižnica je príspevková organizácia a tiež výskumná organizácia. Je krajskou knižnicou Juhomoravského kraja a druhou najväčšou knižnicou v Česku s regionálnym, národným a medzinárodným významom. Knižnica má právo povinného výtlačku. K 31. decembru 2016 mala knižnica 4 239 016 knižných jednotiek, evidovala 20 034 registrovaných čitateľov a 216 429 absenčných výpožičiek. Riaditeľom MZK je prof. PhDr. Tomáš Kubíček, Ph.D. Na svoj post bol menovaný ministrom kultúry Danielom Hermanom začiatkom novembra 2014.
Činnosť knižnice.
Knižnica okrem výpožičnej činnosti poskytuje mnoho ďalších služieb: prístup k elektronickým informačným zdrojom, prístup k internetu, vzdelávacie a kultúrne aktivity, vykonáva výskum a činnosť krajskej knižnice pre Juhomoravský kraj.
História.
História knižnice začína založením knižnice Moravskosliezskej spoločnosti pre zvelebení orby, prírodovedy a vlastivedy. Prvá kniha bola do jej fondu zaregistrovaná 6. júla 1808. Na začiatku však knižnica bola prístupná iba členom spoločnosti. Verejnosť získala bezplatný prístup až 11. decembra 1883. V tom čase zbierka obsahovala 45 tisíc položiek. V roku 1899 sa odlúčila od múzea spoločnosti a stala sa samostatnou Zemskou knižnicou moravskou. Do začiatku 19. storočia bola knižnica umiestnená v Dietrichstejnskom paláci alebo v biskupskom dvore na Zelnom trhu. Od roku 1907 sídlila v novopostavenom Zemskom dome II na Žerotínovom náměstí. Od prelomu storočí sa po presťahovaní zvýšil aj ročný počet návštev: zo 4 000 na 16 420 v roku 1908. Koncom roku 1989 mala knižnica v správe 20 717 diel, v roku 1908 36 310. Po založení Masarykovej univerzity v roku 1918 bolo rozhodnuté nezaložiť novú knižnicu, ale využiť existujúcu. Tá bola postupne do 23. mája 1923 zoštátnená a premenovaná na Zemskú a univerzitnú knižnicu.
Budova.
Autormi budovy sú Tomáš Adámek a Petr Benedikt z ateliéru ONEX. Je situovaná na križovatke ulíc Kounicova a Hrnčířská. Obsahuje 8 nadzemných poschodí vrátane 4 medziposchodí a jedno podzemné. Pozostáva z dvoch veží so skladmi, južným krídlom kancelárií, stredným komunikačným a odpočinkovým priestorom a severným krídlom študovní. Konštrukciou je budova monolitický železobetónový skelet.
Budova získala cenu Stavba roku 2001. V roku 2016 magistrát mesta Brna schválil zástavku MHD pred budovou knižnice. Mala byť vystavaná v priebehu roku 2017.
Zastúpenie Európskej komisie na Slovensku

Európska komisia je na Slovensku zastúpená prostredníctvom miestnej kancelárie so sídlom v Bratislave. Svoje zastúpenia má Komisia vo všetkých 28 členských krajinách EÚ, ako aj regionálne kancelárie v Barcelone, Belfaste, Bonne, Cardiffe, Edinburgu, Marseille, Miláne, Mníchove a vo Vroclave. Tieto zastúpenia a kancelárie informujú médiá a verejnosť o politikách EÚ a podávajú Európskej komisii správy o významných udalostiach v krajine.
Vedúci.
Vedúcim Zastúpenia EK na Slovensku boli:
Majstrovstvá Európy v halovom pozemnom hokeji žien 2018

Majstrovstvá Európy v halovom pozemnom hokeji žien 2018 bol v poradí 19. turnaj majstrovstiev Európy v halovom pozemnom hokeji žien, ktoré organizuje Európska federácia pozemného hokeja (EHF). Konal sa v dňoch od 19.21. januára 2018 v Prahe, v Česku, za účasti 8 tímov. Česko bolo organizátorom európskeho šampionátu žien druhýkrát, keď predtým hostilo toto podujatie v roku 2014, tiež v Prahe. Všetky zápasy sa odohrali v Arene Sparta s kapacitou 3 000 divákov, ktorej výstavba bola dokončená v roku 2008. Svoj pätnásty titul získalo , ktoré vo finálovom stretnutí zvíťazilo nad obhajcom prvenstva z . 
Kvalifikované družstvá.
Pozn.: Číslo v zátvorke udáva umiestnenie vo svetovom rebríčku FIH k októbru 2017.
Alexandra Borbélyová

Alexandra Borbélyová (neprechýlene Alexandra Borbély; * 4. september 1986, Nitra) je slovenská herečka maďarského pôvodu, účinkujúca prevažne v maďarských filmoch, známa pre jej rolu Márie z filmu "O tele a duši".
Borbélyová je narodená v Nitre a má dvoch súrodencov: mladšieho brata Dávida a sestru Dominiku.
Vyštudovala na gymnáziu v Komárne a plánovala pokračovať na Vysokej škole múzických umení v Bratislave. Tam ju nakoniec nezobrali, takže následne odišla študovať ďalej herectvo do Budapešti. Od ukončenia štúdia pracuje v divadle Józsefa Katonu v Budapešti.
V roku 2017 získala cenu pre najlepšiu európsku herečku na European Film Awards za jej výkon vo filme "O tele a duši".
Majstrovstvá Európy II. divízie v halovom pozemnom hokeji mužov 2018

Majstrovstvá Európy II. divízie v halovom pozemnom hokeji mužov 2018 bol v poradí 11. turnaj majstrovstiev Európy II. divízie v halovom pozemnom hokeji mužov, ktoré organizuje Európska federácia pozemného hokeja (EHF). Konal sa v dňoch od 12.14. januára 2018 v meste Alanya, v Turecku, za účasti 8 tímov. Turecko bolo organizátorom II. divízie európskeho šampionátu mužov prvýkrát, ale v roku 2010 hostilo III. divíziu ME, tiež Alanyi. Víťazom turnaja sa stalo .
Najlepšie 2 družstvá postúpili v roku 2020 na hlavné podujatie ME. Naopak, posledné 2 družstvá zostúpili do III. divízie. 
Kvalifikované družstvá.
Pozn.: Číslo v zátvorke udáva umiestnenie vo svetovom rebríčku FIH k októbru 2017.
Aless

Aless, vlastným menom Alessia Capparelli (* 17. jún 1998, Bratislava) je slovenská hip-hopová speváčka a raperka.
V roku 2015 sa zúčastnila projektu Podzemgang a v tom istom roku vydala prvý sólový album "17".
V roku 2016 vydala skladby „Dieťa viny“ a „Skaparelli flow“. V roku 2016 bola nominovaná na Rukahore Music Awards a v roku 2017 na cenu OTO. 
V roku 2017 vydala druhý album s názvom "18", po ktorom nasledovali skladby „Sami sebou“, „Generácia II“ feat. s Delikom, „Prečo chcú“, „Neverím“, „Čakám“ a „Kráľovná noci“.
Krízový okamih jej kariéry nastal v januári 2018, kedy Alessia vydala na YouTube cover skladby "Rockstar" od Post Malone. Skladbu následne po niekoľkých minútach stiahla kvôli negatívnym ohlasom. V tom istom roku cestovala do Francúzska natočiť videoklip, kde mala nehodu na skútri. Tieto negatívne skúsenosti boli inšpiráciou pre niektoré skladby z jej albumu Druhá Šanca.
V apríli 2019 vydala tretí album s názvom "Druhá šanca". Za práce na tomto albume doteraz nezaplatila producentovi Marekovi Šurinovi.
V septembri 2019 vydala prvú skladbu z plánovaného albumu, na ktorom spolupracuje s americkým raperom Raz Simone, s názvom „Southside"“".
Majstrovstvá Európy II. divízie v halovom pozemnom hokeji žien 2018

Majstrovstvá Európy II. divízie v halovom pozemnom hokeji žien 2018 bol v poradí 12. turnaj majstrovstiev Európy II. divízie v halovom pozemnom hokeji žien, ktoré organizuje Európska federácia pozemného hokeja (EHF). Konal sa v dňoch od 19.21. januára 2018 v Bruseli, v Belgicku, za účasti 8 tímov. Belgicko organizovalo II. divíziu európskeho šampionátu žien prvýkrát, ale v roku 1977 hostilo hlavné podujatie ME žien, tiež v Bruseli. Dejiskom zápasov bola Belfius Arena. Víťazom turnaja sa stalo domáce .
Najlepšie 2 družstvá postúpili v roku 2020 na hlavné podujatie ME. Naopak, posledné družstvo zostúpilo do III. divízie. 
Kvalifikované družstvá.
Pozn.: Číslo v zátvorke udáva umiestnenie vo svetovom rebríčku FIH k októbru 2017.
Mladý Sheldon

Mladý Sheldon () je americký komediálny seriál stanice CBS vytvorený Chuckom Lorreom a Stevenom Molarom. Seriál, odohrávajúci sa koncom 80. a začiatkom 90. rokov 20. storočia, je spin-off Prequelom sitkomu "Teória veľkého tresku" a predstavuje postavu Sheldona Coopera v jeho deviatich rokoch, ktorý žije so svojou rodinou vo východnom Texase a chodí na strednú školu. Iain Armitage hraje mladého Sheldona spolu s Zoe Perry, Lanceom Barberom, Montanym Jordanom, Raegan Revordovou a Annie Potts. Matt Hobby bol povýšený medzi hlavné postavy začiatkom tretej série. Jim Parsons, ktorý stvárňuje dospelého Sheldona Coopera v sitkome "Teória veľkého tresku", rozpráva seriál a pôsobí ako výkonný producent.
Seriál mal premiéru 25. septembra 2017. 6. januára 2018 bola potvrdená druhá séria, ktorá mala premiéru 24. septembra 2018. 22. februára 2019 bol seriál obnovený pre tretiu a štvrtú sériu; tretia séria mala premiéru 26. septembra 2019 a štvrtá séria 5. novembra 2020. 30. marca 2021 stanica CBS predĺžila seriál o piatu, šiestu a siedmu sériu.
Na Slovensku mal seriál premiéru 6. júla 2021 na Markíze.
Dej.
Seriál je zasadený v 80. a 90. rokoch 20. storočia a sleduje mladého Sheldona Coopera ako navštevuje strednú a neskôr vysokú školu vo fiktívnom meste Medford v Texase, kde sa snaží zapadnúť vo svete okolo neho, zatiaľ čo jeho rodina a priatelia sa musia vysporiadať s jeho výnimočnými intelektuálnymi schopnosťami a spoločenskými problémami.
Majstrovstvá Európy III. divízie v halovom pozemnom hokeji mužov 2018

Majstrovstvá Európy III. divízie v halovom pozemnom hokeji mužov 2018 bol v poradí 8. turnaj majstrovstiev Európy III. divízie v halovom pozemnom hokeji mužov, ktoré organizuje Európska federácia pozemného hokeja (EHF). Konal sa v dňoch od 12.14. januára 2018 v Nikózii, na Cypre, za účasti 7 tímov. Nováčikom halových ME bolo družstvo domáceho Cypru. Pôvodne sa malo zúčastniť aj družstvo Gruzínska. Víťazom turnaja sa stalo .
Najlepšie 2 družstvá postúpili v roku 2020 do II. divízie ME. 
Kvalifikované družstvá.
Pozn.: Číslo v zátvorke udáva umiestnenie vo svetovom rebríčku FIH k októbru 2017.
Anders Kjølholm

Anders Kjølholm (* 4. marec 1974, Roskilde, Dánsko), vlastným menom Anders Nielsen, je dánsky basgitarista. Je známy ako bývalý člen dánskej heavy metalovej skupiny Volbeat. Pred skupinou Volbeat bol basgitaristom skupín Pink Apple, No Solution a death metalovej skupiny Dominus, kde pôsobil spolu s Michaelom Poulsenom. Používa predovšetkým basgitaru Ernie Ball Music Man StingRay, ale hrá aj na basgitaru Fender Jazz Bass a používa zosilňovače TC Electronic.
Je známy najmä svojou plnohodnotnou scénickou prítomnosťou počas vystúpení, svojím vyvádzaním s davom a častou komunikáciou s fanúšikmi.
V novembri 2015 skupina oznámila, že Kjølholm odchádza zo skupiny Volbeat. Zdôraznili, že so skupinou zanechal dobré vzťahy. Poulsen a Larsen uviedli, že "„Anders bol od roku 2001 lojálnym priateľom a spoluhráčom. [...] Sme veľmi vďační za to a Andersovi želáme všetko najlepšie do budúcna.“" Kjølholm tiež prial všetko najlepšie zvyšku skupiny.
V roku 2020 sa stal členom rokenrolovej skupiny Ace It Moe a v novembri 2021 skupiny Superloader. V súčasnosti žije v Hundige, časti mesta Greve Strand, neďaleko Kodane.
Franz Gottschalk

Franz „Hellboss“ Gottschalk (* 1976, Dánsko) je dánsky gitarista, basgitarista, technik gitár a pódiový manažér. Od roku 2010 je gitarista v death metalovej skupine Blood Eagle. Predtým hral v death metalovej skupine Illdisposed a je bývalým členom skupín Volbeat, Dominus, Deadly Sins a Hypodermic.
Biografia.
V roku 1993, ako šestnásťročný, pracoval ako „flaskedreng“ (doslovne "fľaškový chlapec") na plný pracovný úväzok v diskontnom supermarkete v Østerbro, štvrti mesta Kodaň. Vo svojich dvadsiatich rokoch sa po štyroch rokoch štúdia vo Svendborgu vyučil za murára.
Gottschalk, ktorý je známy pod svojou prezývkou „Hellboss“, bol členom skupiny Hypodermic, s ktorou vydal album s názvom "In Between". Po rozpadnutí skupiny Hypodermic založil death metalovú skupinu Deadly Sins s priateľmi Larsom B. (Koldborn), Rasmusom, Huhleom a Brianom Jensenom. V roku 1997 založil spoločnosť Hellboss Production, ktorá sa venuje technickej príprave gitár a pódiovému manažmentu hudobníkov a hudobných skupín. Koncom deväťdesiatych rokov 20. storočia sa stal členom skupiny Dominus a hral na basgitare v poslednom albume "Godfallos" v roku 2000. O rok neskôr sa skupina Dominus rozpadla a ich spevák Michael Poulsen založil skupinu Volbeat. Gottschalk sa pripojil k skupine Volbeat v roku 2002 a nahradil pôvodného gitaristu Teddyho Vanga. Gottschalk sa objavil v prvých dvoch albumoch skupiny Volbeat "The Strength / The Sound / The Songs" a "Rock the Rebel / Metal the Devil". Po skončení nahrávania druhého albumu Gottschalk zo skupiny odišiel. Neskôr sa pripojil k skupine Illdisposed, nahradil Martina Thima. Debutoval na albume "The Prestige". Po odchode z Illdisposed sa v roku 2011 pripojil k death metalovej skupine Blood Eagle, kde je dodnes.
Slovenská sekcia IBBY

Slovenská sekcia IBBY je národnou sekciou Medzinárodnej únie pre detskú knihu (International Board on Books for Young People – IBBY) mimovládnej organizácie UNESCO. Do IBBY bola prijatá ako súčasť Československej sekcie v roku 1964.
Cieľom jej činnosti je vytváranie priaznivých podmienok pre rozvoj a posilňovanie záujmu autorov, vydavateľov a verejnosti o pôvodnú literárnu tvorbu pre deti i prezentovanie najkvalitnejších kníh.
Každoročne pripravuje "Dni detskej knihy", ktoré sa spolu so sprievodnými podujatiami organizujú vždy v inom regióne Slovenska. Inšpiráciou pre ne je "Medzinárodný deň detskej knihy", ktorý si verejnosť pripomína 2. apríla v deň narodenia veľkého rozprávkara Hansa Christiana Andersena.
Neoddeliteľnou súčasťou činnosti sekcie sú každoročné odborné konferencie, ktoré hodnotia pôvodnú tvorbu uplynulého roku. Významnou aktivitou sekcie je open air festival čítania "Knižné hody".
Medzi tradičné podujatia patrí súťaž Najkrajšie a najlepšie detské knihy jari, leta, jesene a zimy. Slovenská sekcia IBBY udeľuje národné ceny za literatúru pre deti a mládež Cenu Ľudovíta Fullu a cenu Trojruža a Plaketu Ľudmily Podjavorinskej, ktorá sa udeľuje za propagáciu slovenskej detskej knihy v zahraničí. V rámci rozhlasového festivalu Prix Ex Aequo udeľuje Slovenská sekcia IBBY od roku 2010 Cenu za najlepšiu rozhlasovú adaptáciu literárneho diela.
Sekretariát SK IBBY pravidelne pripravuje slovenskú účasť na medzinárodných kongresoch a návrhy slovenských tvorcov na ocenenia IBBY – zápis na Čestnú listinu IBBY a Cenu Hansa Christiana Andersena, nazývanú aj malá Nobelova cena. Okrem toho verejnosti predstavuje knižné kolekcie, ktoré získali domáce i medzinárodné ocenenia.
V rámci Slovenskej sekcie IBBY rozvíja činnosť iniciatíva Book Handicap, projekty knižných kolekcií IBBY pre postihnutých, ktoré organizuje Verejná knižnica v Toronte (Kanada).
Slovenská sekcia IBBY vydáva štvrťročník "BIBIANA – revue o umení pre deti a mládež". Členskú základňu sekcie tvoria spisovatelia, ilustrátori, pedagógovia, pracovníci knižníc a iných kultúrnych inštitúcií.
Kokota

Kokota je austronézsky jazyk, ktorým hovorí asi 5001200 ľudí. Hovorí sa ním na Šalamúnových ostrovoch na ostrove Santa Isabel, hlavne v troch dedinách (Goveo, Sisiga a Hurepelo). Ľudia hovoria týmto jazykom medzi sebou, ale postupne ho nahrádza jazyk Čeke Holo, ktorý tento jazyk tiež ovplyvňuje.
Jess Glynnová

Jess Glynnová (; * 20. október 1989, Hampstead, Londýn, Spojené kráľovstvo) je anglická speváčka-skladateľka, ktorá spolupracuje s vydavateľstvom Atlantic Records. Svoje prvé úspechy získala na vokálnej spolupráci k singlu „Rather Be“ od Clean Bandit a „My Love“ od Route 94. Oba single obsadili 1. miesto v britskom rebríčku UK Singles Chart v roku 2014. Jej debutový sólový singel „Right Here“ sa taktiež dostal do prvej desiatky v tomto rebríčku.
Vplyvy.
Medzi interpretov, ktorý Glynnovú ovplyvnili patria Frank Ocean či Amy Winehouse. Jej vokálny štýl ovplyvnili Sam Cooke, Destiny’s Child, Aretha Franklin, Whitney Houston a Etta James, pričom textovo ju ovplyvnila tvorba rapperov Eminem, Jay-Z či Kendrick Lamar. Tiež ako svoju hudobnú inšpiráciu uviedla interpretov India Arie, Beyoncé, Mary J. Blige, Mariah Carey či Mavis Staples.
Majstrovstvá sveta v bandyhokeji mužov 2018

Majstrovstvá sveta v bandyhokeji mužov 2018 bol v poradí 38. turnaj majstrovstiev sveta v bandyhokeji mužov, ktoré organizuje Medzinárodná federácia bandyhokeja (FIB). Konal sa v dňoch od 28. januára4. februára 2018 v Chabarovsku, v Rusku a Charbine, v Číne, za účasti 16 tímov rozdelených do dvoch výkonnostných divízií. Nováčikom podujatia bolo družstvo Slovenska. Na turnaji sa nepredstavila Kanada, ktorú v A divízii nahradilo Maďarsko. Titul získalo domáce , ktoré vo finálovom stretnutí zvíťazilo nad obhajcom prvenstva zo .
Ruský Chabarovsk spolu s čínskym Harbinom dostali právo organizovať MS 2018 na kongrese FIB v januári 2017. Rusko bolo organizátorom svetového šampionátu mužov pätnástykrát, z toho tretíkrát v Chabarovsku, keď hostilo toto podujatie v rokoch 1981 a 2015. Zápasy sa odohrali na 2 štadiónoch: Arena Jerofej a Harbin Sport University Stadium.
Majstrovstvá Európy III. divízie v halovom pozemnom hokeji žien 2018

Majstrovstvá Európy III. divízie v halovom pozemnom hokeji žien 2018 bol v poradí 5. turnaj majstrovstiev Európy III. divízie v halovom pozemnom hokeji žien, ktoré organizuje Európska federácia pozemného hokeja (EHF). Konal sa v dňoch od 20.21. januára 2018 v meste Apače, v regióne Pomurska regija, v Slovinsku, za účasti iba 3 tímov. Nováčikom halových ME bolo družstvo domáceho Slovinska. Pôvodne sa malo zúčastniť aj družstvo Talianska. Víťazom turnaja sa stalo .
Najlepšie družstvo postúpilo v roku 2020 do II. divízie ME. 
Kvalifikované družstvá.
Pozn.: Číslo v zátvorke udáva umiestnenie vo svetovom rebríčku FIH k októbru 2017.
Martin Kaňuch

Martin Kaňuch (* 21. január 1973, Košice) je slovenský redaktor, dramaturg, editor, kurátor a pedagóg.
Životopis.
Vyštudoval estetiku a históriu na Filozofickej fakulte Univerzity Komenského v Bratislave v rokoch 1991 až 1996. Aj napriek tomu, že inklinoval k výtvarnému umeniu, ho pri písaní diplomovej práce naviedol Peter Michalovič k filmu, pri ktorom zostal doteraz. Následne absolvoval postgraduálne štúdium filmovej vedy na Filmovej a televíznej fakulte Vysokej školy múzických umení. V tom čase sa zaoberal filmom hlavne zo stránky filozofickej a estetickej, neskôr začal preferovať písanie o dejinách slovenského filmu.
Od roku 1998 je šéfredaktorom filmologického periodika o filme Kino-Ikon. V roku 1999 sa stal členom redakčného kruhu českého časopisu "Iluminace". Kontakt s týmto časopisom bol pre neho kľúčový, pretože ho ovplyvnil pri voľbe, akým smerom by sa mal vydať Kino-Ikon. Za vzor si hlavne vybral výber tém, autorov, konkrétnych textov či redakčnú prácu. Od roku 2003 pôsobí ako redaktor edičného oddelenia SFÚ v Bratislave a taktiež sa podieľa na príprave viacerých knižných publikácií SFÚ. Od roku 1996 až do roku 2003 pôsobil ako pedagóg na katedre audiovizuálnych štúdií na FTF VŠMÚ. Ďalej pôsobí ako dramaturg na rôznych filmových podujatiach ako 4 živly, Febiofest, Art Film Fest, Letní filmová škola Uherské Hradiště. Medzi zaujímavé programy, na ktorých pracoval ako dramaturg, sa dá napríklad zaradiť sekcia "Focus:Ukrajina" na Art Film Feste, kde jeho výber ukrajinských dlhometrážnych filmov nebol prvoplánovým politickým gestom, ale priblížením a predstavením tejto radikálne sa meniacej krajiny. Inšpirovala ho pritom návšteva "MFF Molodist" v Kyjeve.
Redakčná činnosť.
Ako redaktor edičného oddelenia SFÚ sa podieľal na príprave viacerých knižných publikácií.
Vevericovité

Vevericovité (zastarano: "veverkovité", "vevercovití"; lat. "Sciuridae") je čeľaď malých až stredne veľkých hlodavcov. V slovenčine majú rodové mená veverica, veverička, svišť, syseľ, burunduk (čipmank) a poletuška.
Vevericovité sú pôvodné v Amerike, Eurázii a Afrike; nevyskytujú sa v Austrálii (kam boli introdukované), v púštnych oblastiach Afriky a v južných oblastiach Južnej Ameriky. Najstaršie známe vevericovité pochádzajú z obdobia eocénu. Medzi ostatnými žijúcimi hlodavcami je ich najbližším príbuzným bobruška hôrna ("Aplodontia rufa") a druhy z čeľade plchovité.
Systematika.
Crosby (2012), Kryštufek et al.(2012), Thorington et al. (2012) atď..
V systémoch recentných taxónov sa v súčasnosti najčastejšie uvádza nasledujúci systém recentných taxónov (slovenské názvy podľa:):
Vevericovité (Sciuridae):
Tradičné delenia.
Tradične sa vevericovité (Sciuridae) delia len na dve podčeľade: vevericorodé/veverice (Sciurinae) [v širšom, teda staršom zmysle] a poletuškorodé/poletušky (Pteromyinae alebo Petauriscinae), pričom poletuškorodé zahŕňajú to, čo je vyššie uvedené ako tribus Pteromyini a vevericorodé všetko ostatné. Niektorí autori majú namiesto spomínaných dvoch podčeľadí dve čeľade, čiže namiesto čeľade vevericovité (Scuiridae) v širšom zmysle sú dve čeľade: vevericovité (Sciuridae) v užšom zmysle a poletuškovité (Pteromyidae alebo Petauriscidae).
Spomínané dve podčeľade Sciurinae a Pteromyinae/Petauriscinae sa často ďalej delili na rôzne tribusy a podtribusy. Podčeľaď Sciurinae sa alternatívne, na najvyššej úrovni, delila (najmä) na stromové veverice a zemné veverice. Nasledujú príklady takýchto delení:
Grzimek (2004).
Vevericovité (Scuiridae):
Long (1995).
Vevericovité (Scuiridae):
McKenna &amp; Bell (1997).
Scuiridae:
Vzťahy medzi veľkými taxónmi čeľade.
Nasledujú príklady dvoch (už nie najnovších) prác prezentujúcich rôzne názory na fylogenetické vzťahy medzi jednotlivými veľkými taxónmi čeľade vevericovité:
Ernest Lovecký

Ernest Lovecký (iný zápis priezviska: Loveczky; ; * ?, Sereď, Rakúsko/Rakúsko-Uhorsko, dnes Slovensko – † po 1929) bol slovenský učiteľ, včelár a spisovateľ vecnej literatúry.
Ako učiteľ pôsobil v Križovanoch nad Dudváhom a v Opoji a okolo roku 1929 je doložená jeho pedagogická činnosť v Satu Mare. Venoval sa včelárstvu a písaniu vecnej literatúry týkajúcej sa najmä včelárstva. Vydal praktickú včelársku príručku, ktorá bola v slovenskom preklade rozšírená o včelárske kalendárium a náčrty a zostavil poľovnícky kalendár roku 1929. V roku 1902 na druhej krajinskej poľnohospodárskej výstave v Bratislave dostal diplom za literárnu činnosť.
Poniklec veľkokvetý

Poniklec veľkokvetý ("Pulsatilla grandis") je rastlina z čeľade iskerníkovité.
Je to pôvodný druh zo strednej a východnej Európy (Nemecko, Poľsko, Česko, Slovensko, Slovinsko, Maďarsko, Ukrajina, ...). Rastie na suchých a slnečných stanovištiach od nížin až podhorského vegetačného stupňa. Má výrazné modrokvitnúce zvonkovité kvety. V kvete (marec až apríl) dorastá do 25 cm.
Na území Slovenska je chránený (zraniteľný druh) – Patrí aj medzi druhy chránené Bernským dohovorom a NATURA 2000.
Je vysoko jedovatý, a vytvára srdcové toxíny a oxytoxíny, spomaľujúce srdcový tep. Pouzitie vedie k zníženiu krvného tlaku, hypotenzii a kóme.
Naturalizácia (právo)

Naturalizácia je „nadobudnutie štátneho občianstva cudzincom alebo bezdomovcom.“
Podmienky naturalizácie zvyčajne zahŕňajú: minimálny vek, dokázateľnú dobu pobytu, znalosť spoločnosti (teda napr. test z takýchto vedomostí), dôkaz dobrého správania a iný doklad integrácie – napr. rodinné väzby. Naturalizovaný občan má rovnaké práva ako občan, ktorý ich získal pri svojom narodení.
Majstrovstvá Európy UEFA vo futsale 2018

Majstrovstvá Európy UEFA vo futsale 2018 bol v poradí 11. turnaj majstrovstiev Európy UEFA vo futsale, ktoré organizuje Európska futbalová únia (UEFA). Konal sa v dňoch od 30. januára10. februára 2018 v Ľubľane, v Slovinsku, za účasti 12 tímov. Nováčikom turnaja bolo družstvo Francúzska. Všetky zápasy sa odohrali v aréne Arena Stožice. Titul získalo , ktoré vo finálovom stretnutí zvíťazilo nad obhajcom prvenstva z . Portugalsko sa tak stalo iba štvrtým družstvom, ktoré získalo európsky futsalový titul.
Slovinsko získalo právo organizovať podujatie pred kandidatúrami Severného Macedónska a Rumunska vo voľbách UEFA na zasadnutí vo švajčiarskom Nyone 26. januára 2015. Po tomto turnaji sa upraví formát ME, keď sa bude organizovať v 4-ročných intervaloch; najbližšie to bude v roku 2022 a po novom už so 16 účastníkmi.
Nasadenie do výkonnostných košov.
Nasadenie bolo uskutočnené podľa rebríčku UEFA 2017/18 pre Majstrovstvá Európy za roky 2014 až 2016. Žrebovanie do skupín, ktoré sa uskutočnilo 29. septembra 2017, prebiehalo podľa nasledovných výkonnostných košov:
Poznámka: Číslo v zátvorke udáva umiestnenie v oficiálnom rebríčku UEFA 2017/18.
Kvalifikácia v pozemnom hokeji žien na Ázijské hry 2018

Kvalifikácia v pozemnom hokeji žien na Ázijské hry 2018 bola kontinentálna kvalifikácia v pozemnom hokeji žien na turnaj multišportového podujatia Ázijských hier 2018, ktorú organizuje Ázijská federácia pozemného hokeja (AHF). Kvalifikácia sa konala v dňoch od 12.20. januára 2018 v Bangkoku, v Thajsku, za účasti 7 tímov. Turnaj sa skladal iba zo základnej časti. Na Ázijské hry sa kvalifikovali 4 najlepšie družstvá.
Účastníci.
 Číslo udáva umiestnenie vo svetovom rebríčku FIH k 12. decembru 2017.
Priama účasť na Ázijských hrách.
Priamu účasť si zabezpečilo 5 najlepších družstiev z predchádzajúceho turnaja Ázijských hier:
Anne Baxterová

Anne Baxterová (; * 7. máj 1923, Michigan City, Indiana, USA† 12. december 1985, New York, New York) bola americká herečka.
Životopis.
Pochádzala za zámožnej a kultúrnej rodiny, jej starým otcom bol architekt Frank Lloyd Wright. Už v trinástich rokoch hrala na Broadwayi a dochádzala na hodiny herectva k Márii Uspenskej.
Vo filme debutovala roku 1940, významnú príležitosť dostala vo filme Orsona Wellesa "Skvelí Ambersonovci" (1942) a vo vojnovej dráme "Severná hviezda" (1943). V roku 1947 dostala Oscara za rolu Sophie, ktorá po strate manžela a dieťaťa prepadne alkoholizmu, vo filme "The Razor's Edge", ktorý podľa románu Williama Somerseta Maughama nakrútil Edmund Goulding. O štyri roky neskôr bola nominovaná na Oscara za titulnú rolu v psychologickej dráme z divadelného zákulisia "Všetko o Eve". Účinkovala v rozhlasovom seriáli "Lux Radio Theatre", výrazné role stvárnila taktiež v Hitchcockovom krimifilme "Spovedám sa" a v biblickom veľkofilme "Desatoro prikázaní".
Začiatkom šesťdesiatych rokov prerušila hereckú kariéru a žila so svojím druhým manželom na ranči v Austrálii. Po návrate pôsobila hlavne v divadle a v televízii, za rolu v seriáli "The Name of the Game" bola roku 1969 nominovaná na cenu Emmy, objavila sa tiež v epizóde seriálu "Columbo" nazvanej "Rekviem pre padajúcu hviezdu".
Bola stúpenkyňou Republikánskej strany, angažovala sa vo volebnej kampani Dwighta Eisenhowera. Vydala spomienkovú knihu "Intermission: A True Story". Má svoju hviezdu na Hollywoodskom chodníku slávy.
Katina Paxinosová

Katina Paxinosová (iné mená: Katina Paxinuová, Katina Paxinou, , rod. Κωνσταντοπούλου – Konstantopolu; * 17. december 1900, Pireus, Grécko† 22. február 1973, Atény) bola grécka herečka, ktorá sa preslávila v Hollywoode i na Broadwayi. 
Za rolu cigánky vo filmovej adaptácii Hemingwayovho románu "Komu zvonia do hrobu" ("For Whom the Bell Tolls") z roku 1943 získala Oscara i cenu Globus za ženský herecký výkon vo vedľajšej úlohe. Točila aj v Európe, hrala napríklad vo filme Luchino Viscontiho "Rocco a jeho bratia" ("Rocco ei Suoi fratelli") z roku 1960. V rodnom Grécku však nakrútila jediný film, "Afroditin ostrov" ("To Nisi tis Afrodítis" - "Το νησί της Αφροδίτης") v roku 1965.
V ankete "Veľkí Gréci", ktorú v roku 2009 usporiadala grécka televízna stanica Skai TV, a ktorá hľadala najväčšie osobnosti gréckej histórie, sa umiestnila na 87. mieste.
Karen Black

Karen Black, vlastným menom Karen Blanche Ziegler, (* 1. júl 1939, Park Ridge, Illinois, USA† 8. august 2013, Santa Monica, Kalifornia) bola americká herečka, skladateľka a scenáristka, ktorá sa preslávila rolou vo filme "Bezstarostná jazda" (1969).
V roku 1971 získala Zlatý glóbus v kategórii Najlepšia herečka vo vedľajšej úlohe za film "Malé životné etudy". Rovnakú cenu získala aj v roku 1975 za film "Veľký Gatsby". Nominovaná bola tiež o rok neskôr na Zlatý glóbus pre najlepšiu herečku za "Deň kobyliek".
V roku 2010 jej bola diagnostikovaná rakovina ktorej o tri roky neskôr podľahla.
Shooting Stars

„Shooting Stars“ je skladba austrálskej skupiny Bag Raiders. Skladba bola pôvodne na EP "Turbo Love" z roku 2008. O rok neskôr bola skladba vydaná ako singel z ich rovnomenného albumu "Bag Raiders", pričom dosiahla 18. miesto v japonskom rebríčku Triple J Hottest 100. Avšak, vo februári 2017 sa sa stala celosvetovým fenoménom, vďaka tomu, že bola súčasťou internetového meme. Skladba dosiahla 11. miesto v americkom rebríčku Dance/Electronic Songs.
Kompozícia.
skladba je zložená v tónine Gis-mol. Refrén skladby je hraný len na konci skladby. Basgitarista však mení rytmus medzi veršami a refrénom.
Zoznam skladieb.
12" maxi
Bag Raiders

Bag Raiders je austrálska elektronická skupina, ktorá vznikla v roku 2006. Založili ju Jack Glass a Chris Stracey. V roku 2009 sa skupina umiestnila na 11. mieste v hlasovaní TOP 50 DJ’s komunity elektronickej hudby Inthemix. V októbri 2010 vydali rovnomenný album "Bag Raiders", ktorý v austrálskom rebríčku ARIA Albums Chart dosiahol 7. miesto. Singel „Shooting Stars“ z tohto albumu, zaznamenal úspech aj po siedmych rokoch od svojho vydania, vďaka použitiu v populárnom internetovom méme.
Grňa (priezvisko)

Grňa je slovenské priezvisko, rozšírené predovšetkým v okresoch Detva, Skalica a Žilina. Približne polovičná početnosť v porovnaní so Slovenskom sa vyskytuje aj v Česku. 
Významy slova pozri v článku grňa. Kottov slovník koncom 19. stor. toto meno uvádzal ako "osobné meno pri Uherskom Hradišti" .
Valíček (priezvisko)

Valíček je slovenské priezvisko, ktoré má korene v Poľsku (Valiczek). Na územie Slovenska sa dostalo s vlnou prisťahovalcov koncom 19. storočia a najčastejšie sa vyskytuje v obci Višňové v okrese Žilina.
Světlana Witowská

Světlana Witowská, rodená Ševčíková (* 6. január 1973 Litoměřice), je česká novinárka a moderátorka, od júna 2018 moderuje "Události", hlavnú spravodajskú reláciu Českej televízie, a analyticko-spravodajskú reláciu "Události, komentáře".
Život.
Po absolvovaní Právnickej fakulty Karlovej univerzity pracovala ako redaktorka agentúry ČTK a v denníku "Mladá fronta DNES". Impulzom k novinárskej profesii sa preňu stalo odvolanie jej kamarátky z funkcie sudkyne a snaha pomôcť medializovaním jej prípadu.
V roku 1996 nastúpila do Českej televízie, kde počas roku 2005 krátko moderovala hlavnú spravodajskú reláciu ČT "Události". Od roku 2005 do 2010 pracovala v TV Prima a moderovala jej hlavnú spravodajskú reláciu. Do Českej televízie sa vrátila v roku 2010, od roku 2014 do roku 2018 uvádzala program "Interview ČT24". Tu si získala v roku 2017 pozornosť a uznanie za rozhovor s Andrejom Babišom. 
V Českej televízii bola, potom čo ponuku odmietol Václav Moravec, vybraná za moderátorku debaty prezidentských kandidátov Jiřího Drahoša a Miloša Zemana, ktorá sa uskutočnila 25. januára 2018, v predvečer druhého kola českých prezidentských volieb.
Deväťdesiat minútovú debatu sledovalo rekordných 2,6 milióna ľudí. Witowskej moderátorský výkon bol pre jej pripravenosť, korektnosť a vecné vedenie diskusie vyzdvihnutý verejnosťou aj politikmi a politickými komentátormi. Experti jej podľa webu "Lidovky.cz" označili za víťazku večera. Za výkon ju chválil aj Denník N.
Od júna 2018 moderuje "Události", hlavnú spravodajskú reláciu Českej televízie, a analyticko-spravodajskú reláciu "Události, komentáře".
V roku 2018 jej bola odovzdaná novinárska Cena Karla Havlíčka Borovského, ktorú usporadúva nadácia Český literárny fond. Porotou bola ocenená za vedenie rozhovorov s nadhľadom, dôstojnosťou a eleganciou.
Osobný život.
Z prvého manželstva s novinárom Robertom Zárubom má syna Viktora, v tej dobe používala priezvisko Zárubová. V októbri 2010 sa vydala za bankára Petra Witowského, s ktorým má syna Filipa. V minulosti sa venovala dobrovoľnej asistenčnej opatere v Jedličkovom ústave.
Ladislav Vrtel

PhDr. Ladislav Vrtel (* 3. apríl 1953, Bratislava) je herold Slovenska, pôsobí v Štátnom archíve v Bratislave Ministerstva vnútra Slovenskej republiky. Je hlavný štátny radca pre heraldiku, ktorý má na starosti registrovanie erbov, koordináciu činnosti poradných zborov Heraldického registra ako najvyššieho orgánu pre evidenciu heraldických znamení – erbov a vlajok na Slovensku. Ladislav Vrtel je od roku 2002 akademikom Medzinárodnej heraldickej akadémie (), ktorá bola založená v Paríži v roku 1949 heraldikmi na prezentáciu a rozvoj tejto pomocnej historickej vedy. Je členom výboru Slovenskej genealogicko-heraldickej spoločnosti.
Herold Slovenska.
Ako slovenský herold má, podobne ako v iných krajinách tiež formálne náležitosti úradu – žezlo, reťaz, čiapku a najmä tabard – plášť. Prvýkrát bol slovenský národný tabard (plášť) odprezentovaný na verejnosti v roku 2006, na kongrese Medzinárodnej heraldickej komisie v škótskom meste St Andrews. Tabard (plášť) sa nosí len pri zvláštnych slávnostných príležitostiach, napríklad, keď sa odovzdáva nový erb.
Heraldická tvorba.
Ako významný slovenský heraldik Vrtel vytvoril stovky inštitucionálnych a osobných erbov. S umelcom a heraldikom Ladislavom Čisárikom v roku 1990 spoluvytvárali nový erb Slovenska, aktuálnu vlajku Slovenska a prezidentskú štandardu slovenského prezidenta Slovenska.
Majstrovstvá sveta v bandyhokeji žien 2018

Majstrovstvá sveta v bandyhokeji žien 2018 bol v poradí 9. turnaj majstrovstiev sveta v bandyhokeji žien, ktoré organizuje Medzinárodná federácia bandyhokeja (FIB). Konal sa v dňoch od 9.13. januára 2018 v Čcheng-te, v provincii Che-pej, v Číne, za účasti rekordných 8 tímov rozdelených do 2 výkonnostných skupín. Nováčikmi podujatia boli družstvá Estónska a Švajčiarska. Čína bola prvá ázijská krajina, ktorá hostila svetový šampionát žien. Zápasy sa odohrali na jazere v Čcheng-te pi-šu šan-čuang (najrozsiahlejšie cisárske záhrady na svete), ktoré je zapísané aj v zozname svetového dedičstva UNESCO. Svoj ôsmy titul získalo po finálovej výhre nad .
Zápasy v skupine mali hrací čas 2 x 30 min, zápasy v play-off 2 x 45 min.
Slavomír Staviarsky

Brigádny generál Ing. Slavomír Staviarsky je slovenský generál, v súčasnosti náčelník Štábu strategického plánovania OS SR.
Povýšenie na generála.
Vláda Slovenskej republiky v decembri 2017 prijala návrh mistra obrany Petra Gajdoša (SNS) na povýšenie plk. gšt. Staviarskeho do generálskej hodnosti. Prezident Andrej Kiska ho povýšil 9. januára 2018. K povýšeniu došlo v spojitosti s plánovanými hodnosťami na konkrétne posty, v prípade Staviarskeho náčelníka Štábu strategického plánovania OS SR.
Alojz Baránik

JUDr. Alojz Baránik (* 13. jún 1954) je slovenský právnik a od roku 2016 poslanec Národnej rady Slovenskej republiky za stranu SaS.
Život a vzdelanie.
Alojz Baránik začal svoje štúdium na Právnickej fakulte Karlovej univerzity v rokoch 1972 až 1973, v rokoch 1973 až 1977 pokračoval na Právnickej fakulte Univerzity Komenského v Bratislave. Od septembra 1978 tri roky pracoval ako podnikový právnik v Rašelinových závodoch v Bratislave. Medzi februárom 1982 a júnom 1992 pracoval v kanadskom Toronte ako šofér, úradník a realitný agent. Od júna 1992 pôsobil v Prahe ako vedúci právnik pre strednú a východnú Európu v skrachovanej spoločnosti Digital Equipment Corporation, v tom čase druhej najväčšej počítačovej firme na svete. Od októbra 1998 bol advokátom, živnostníkom.
Parlamentné pôsobenie.
Vo voľbách v roku 2016 kandidoval na 11. mieste kandidátky SaS. Vo voľbách získal 2 508 preferenčných hlasov čím získal 14. miesto a bol zvolený do NR SR. V parlamente je členom Ústavnoprávneho výboru NR SR.
Baránik bol kritizovaný za výroky o sudkyni Ayši Pružinec Erenovej, ktorá bola navrhovaná za členku disciplinárneho senátu podpredsedom strany SMER-SD Martinom Glváčom. K svojim výrokom uviedol, že ak by sa ukázali ako chybné, nemá problém sa za ne ospravedlniť. Sudkyňa Ayše Pružinec Erenová ho za výroky žaluje o 200 000 eur a jej žaloba bola v celom rozsahu úspešná na súde Bratislava 1, ktorý je podriadený Krajskému súdu v Bratislave, na ktorom Pružinec Erenová pracuje. Baránik sa odvolal a žiada vylúčiť celý Krajský súd v Bratislave pre jeho zaujatosť. O rozhodnutí, ktorým takej námietke senát Najvyššieho súdu vedený jeho predsedom J. Šikutom nevyhovel, rozhoduje Ústavný súd.
Vo voľbách v roku 2020 kandidoval na 4. mieste kandidátky SaS. Vo voľbách získal 12 615 preferenčných hlasov a bol zvolený do NR SR kde pôsobí ako podpredseda Ústavnoprávneho výboru a člen Mandátového a imunitného výboru NR SR.
10. septembra 2021 oznámil, že chce iniciovať odvolanie generálneho prokurátora Maroša Žilinku.